
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΏΤΟ _ Αρ. Φύλλου 224 

1 Οκτωβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


334. Περί συστάσεως, οργανώσεως και λειτουργίας 

της Υπηρεσίας Πολιτικών Υποθέσεων (Υ.Π.Υ.) με 
έδρα την Ξάνθη, ως Περιφερειακής Υπηρεσίας 
του Υπουργείου Εξωτερικών. 1 

335. Περί του τρόπου εισαγωγής υποψηφίων στον 

βαθμό του Εισηγητή στην Ειδική Νομική 
Υπηρεσία του Υπουργείου Εξωτερικών. 2 

336. Περί συστάσεως, οργανώσεως και λειτουργίας 

της Υπηρεσίας Διεθνών Σχέσεων (Υ.ΔΙ.Σ.), με έ¬ 
δρα τη Θεσσαλονίκη, ως Περιφερειακής Υπηρε¬ 
σίας του Υπουργείου Εξωτερικών. 3 

337. Περί του τρόπου εισαγωγής υποψηφίων στον ει¬ 

σαγωγικό βαθμό του Κλάδου Επικοινωνιών και 
Πληροφορικής του Υπουργείου Εξωτερικών. 4 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 334 (1) 

Περί συστάσεως, οργανώσεως και λειτουργίας της 
Υπηρεσίας Πολιτικών Υποθέσεων (Υ.ΠΎ.) με έδρα την 
Ξάνθη, ως Περιφερειακής Υπηρεσίας του Υπουργείου 
Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 20 του Οργανισμού του 
Υπουργείου Εξωτερικών, όπως αυτός κυρώθηκε με το άρ¬ 
θρο πρώτο του Ν. 2594/1998 (ΦΕΚ62/Τ.Α724.3.98). 

2. Τη διάταξη του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις», στην οποία θεμελιώνεται η 
σύμπραξη του Υπουργού Οικονομικών στην έκδοση κα¬ 
νονιστικών διοικητικών πράξεων. 

3. Την υπ’ αριθμ. 1107147/1239/0006Α/4.10.1996 (Β' 
922) κοινή απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 


4. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» (Α' 137), όπως 
τροποποιήθηκε μετο άρθρο 27του Ν. 2081/92 (Α' 154) και 
το άρθρο 1 παρ. 2, εδ. α' του Ν. 2469/97 (Α' 38) και το γε¬ 
γονός ότι από τις διατάξεις του παρόντος Προεδρικού 
Διατάγματος προκαλείται ετήσια δαπάνη ύψους τριών ε¬ 
κατομμυρίων (3.000.000) δραχμών περίπου σε βάρος του 
Κρατικού Προϋπολογισμού, η οποία κατά το τρέχον έτος 
περιορίζεται σε ένα εκατομμύριο (1.000.000) δραχμές και 
θα καλυφθεί από τις εγγεγραμμένες πιστώσεις που εγ- 
γράφονται στον κωδικό αριθμό εξόδων 0712 του φορέα 
09-ΕΦ 110 του προϋπολογισμού εξόδων του Υπουργείου 
Εξωτερικών, που επαρκούν. Η ανωτέρω δαπάνη κατά την 
επόμενη πενταετία θα αντιμετωπίζεται από τις πιστώσεις 
που θα εγγράφονται στον προϋπολογισμό του ίδιου φο¬ 
ρέα για το σκοπό αυτό. 

5. Την υπ’ αριθμ. 456/98 γνωμοδότηση του Συμβουλίου 
Επικράτειας, μετά από πρόταση του Υπουργείου 
Εξωτερικών, αποφασίζουμε: 

Άρθρο 1 

1. Συνιστάται Υπηρεσία Πολιτικών Υποθέσεων, ως περι¬ 
φερειακή υπηρεσία του Υπουργείου Εξωτερικών, με έδρα 
την Ξάνθη, με γραφεία με έδρα την Ξάνθη, την Κομοτηνή 
και την Αλεξανδρούπολη. 

2. Της υπηρεσίας αυτής προΐσταται υπάλληλος του δι¬ 
πλωματικού κλάδου με βαθμό Πληρεξουσίου Υπουργού 
Β' ή Συμβούλου Πρεσβείας Α', των δε γραφείων της 
προΐστανται υπάλληλοι του διπλωματικού κλάδου με βαθ¬ 
μό Γραμματέα Πρεσβείας Α', Β' ή Γ. 

Άρθρο 2 

Η ανωτέρω Υπηρεσία είναι αρμόδια για: 

α) την εξασφάλιση της συνεργασίας του Υπουργείου 
Εξωτερικών με άλλα Υπουργεία, κρατικές Υπηρεσίες και 
Οργανισμούς Τοπικής Αυτοδιοίκησης της Περιφέρειας 
Ανατολικής Μακεδονίας-Θράκης, για όλα τα θέματα αρ- 
μοδιότητάς τους που έχουν σχέση με την εξωτερική πολι¬ 
τική της χώρας και τις διεθνείς ή διμερείς σχέσεις της, κα¬ 
θώς επίσης και για τον συντονισμό των ενεργειών όλων 
των Υπουργείων, Κρατικών Υπηρεσιών και Οργανισμών 
Τοπικής Αυτοδιοικήσεως επί των ανωτέρω θεμάτων. 

β) την τήρηση και εφαρμογή διεθνών συμβάσεων ή συ μ- 

φωνιών της χώρας, καθώς και των διεθνών υποχρεώσεων 
της, σε σχέση με την Περιφέρεια Ανατολικής Μακεδο- 
νίας-Θράκης. 

γ) κάθε θέμα διασυνοριακής συνεργασίας μεταξύ της 
Ελλάδος και των ομόρων προς την Περιφέρεια χωρών. 

δ) την παρακολούθηση και προώθηση εκπαιδευτικών, 
μορφωτικών, πολιτιστικών και άλλων θεμάτων ειδικού κοι¬ 
νωνικού ενδιαφέροντος σε συνεργασία με κρατικούς και 
ιδιωτικούς οργανισμούς, οι οποίοι δραστηριοποιούνται 
σε αυτούς τους τομείς. 

ε) την αξιολόγηση και τον συντονισμό προγραμμάτων 
της Ευρωπαϊκής Ένωσης εκπονουμένων από συναρμό- 
διες υπηρεσίες και σχετικών με την ανάπτυξη της 
Θράκης, ώστε να επιτυγχάνεται η καλύτερη αξιοποίησή 
τους. 

στ) την κάλυψη θεμάτων διεθνών και δημοσίων σχέσε¬ 
ων καθώς και για τις ανάγκες ενημερώσεως τοπικών και 
διεθνών παραγόντων σε σχέση με θέματα περιφερειακού 
ενδιαφέροντος. 

Άρθρο 3 

Ο Διευθυντής της Υπηρεσίας Πολιτικών Υποθέσεων λει¬ 
τουργεί και ως Σύμβουλος του Υπουργού Μακεδονίας- 
Θράκης και του Γενικού Γραμματέα της Περιφέρειας 
Ανατολικής Μακεδονίας-Θράκης, σε θέματα που ανάγο¬ 
νται στην αρμοδιότητα αυτής. 

Άρθρο 4 

Η Υπηρεσία Πολιτικών Υποθέσεων στελεχώνεται από 
μονίμους υπαλλήλους όλων των κλάδων του Υπουργείου 
Εξωτερικών, καθώς και από υπαλλήλους με σύμβαση ι¬ 
διωτικού δικαίου ορισμένου χρόνου του άρθρου 129 παρ. 

1 του Ν. 2594/1998, που εργάζονται στην Κεντρική 
Υπηρεσία του Υπουργείου. 

Στον Υπουργό Εξωτερικών αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, 24 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΞΩΤΕΡΙΚΩΝ γφ ΥΠ . ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΓΟΔΟΥΛΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 335 (2) 

Περί του τρόπου εισαγωγής υποψηφίων στον βαθμό του 
Εισηγητή στην Ειδική Νομική Υπηρεσία του του 
Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ί · Το άρθρα 15 και 87 παρ. 1 και 2 του Οργανισμού του 
Υπουργείου Εξωτερικών όπως αυτός κυρώθηκε με το άρ¬ 
θρο πρώτο του Ν. 2594/1998 (ΦΕΚ 62/Τ.Α724.3.98). 

2. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

3. Την υπ’ αριθμ. 483/98 γνωμοδότηση του Συμβουλίου 
της Επικράτειας, μετά από πρόταση του Υπουργού Εξω¬ 
τερικών , αποφασίζουμε: 


Άρθρο 1 

Προκήρυξη Διαγωνισμού 

Τ Προκειμενου να πληρωθούν οι κενές οργανικές θέ¬ 
σεις στον εισαγωγικό βαθμό του εισηγητή στην Ειδική Νο¬ 
μική Υπηρεσία του Υπουργείου Εξωτερικών, προκηρύσ¬ 
σεται με Υπουργική απόφαση διαγωνισμός που διεξάγε¬ 
ται στην Αθήνα. 

Ο διαγωνισμός αφορά στην πλήρωση κενών οργανικών 
θέσεων στο βαθμό του εισηγητή είτε στο τμήμα Δημοσίου 
Διεθνούς Δικαίου, είτε στο τμήμα Ευρωπαϊκού Δικαίου 
της Ειδικής Νομικής Υπηρεσίας. 

Με βάση την ανωτέρω παράγραφο καθορίζονται τα ε¬ 
ξεταστέα μαθήματα σύμφωνα με το άρθρο 5 του παρό¬ 
ντος Προεδρικού Διατάγματος. 

2. Η απόφαση για την προκήρυξη ορίζει την ημέρα και 
την ώρα της έναρξης του διαγωνισμού, τον τόπο της διε¬ 
ξαγωγής του και τον αριθμό των θέσεων προς πλήρωση 
και περιλαμβάνει, ως έχουν, τα άρθρα 3 και 5 του παρό¬ 
ντος Διατάγματος. 

3 Σαράντα (40) τουλάχιστο ημέρες πριν την οριζόμενη 
χρονολογία έναρξης του διαγωνισμού, η ανωτέρω Υ¬ 
πουργική Απόφαση ανακοινώνεται σε περίληψη σε τέσ¬ 
σερις (4) ημερήσιες πολιτικές εφημερίδες της πρωτεύου¬ 
σας. 

Άρθρο 2 

1.0 διαγωνισμός διεξάγεται σε συνεχείς ημέρες, χωρίς 
να εξαιρούνται οι Κυριακές ή οι επίσημες ημέρες αργίας, 
εφόσον αυτό κρίνεται αναγκαίο από τον Πρόεδρο της Ε¬ 
ξεταστικής Επιτροπής. 

2. Εάν δεν είναι δυνατή, για οποιοδήποτε λόγο, η έναρ¬ 
ξη του διαγωνισμού την ημέρα που ορίστηκε, ορίζεται α¬ 
πό τον Υπουργό νέα ημέρα έναρξής του, μεταγενέστερη 
τ Π < » α ΡΧΐκώς ορισθείσης, η οποία γνωστοποιείται στους υ¬ 
ποψηφίους εντός ευλόγου χρόνου. Η αναβολή αυτή δεν 
δίνει το δικαίωμα συμμετοχής στο διαγωνισμό σε άλλους 
υποψηφίους εκτός από αυτούς που έγιναν ήδη δεκτοί. 

Άρθρο 3 

Προσόντα - Υποβλητέα Δικαιολογητικά 

1. Για να γίνει κανείς δεκτός στον διαγωνισμό πρέπει να 
έχει την Ελληνική ιθαγένεια, να υποβάλει είκοσι (20) του¬ 
λάχιστον ημέρες πριν την έναρξη του διαγωνισμού αίτη¬ 
ση σε ειδικό έντυπο στη Διεύθυνση Προσωπικού του Υ¬ 
πουργείου Εξωτερικών μαζί με υπεύθυνη δήλωση για τα 
ατομικάτου στοιχεία (δηλαδή: ονοματεπώνυμο, ονόματα 
πατέρα και μητέρας, ημερομηνία, έτος και τόπο γέννη¬ 
σης, τόπο διαμονής, επαγγελματική εμπειρία από τότε 
που συμπλήρωσε το 18ο έτος της ηλικίας του), τους τίτ¬ 
λους σπουδών του, δηλαδή ότι έχει: α) πτυχίο Νομικής 
Σχολής ελληνικού ή αναγνωρισμένου από τις ελληνικές 
α ΡΧ ε ς ισότιμου αλλοδαπού Ανώτατου Εκπαιδευτικού Ι¬ 
δρύματος (ΑΕΙ) και β) μεταπτυχιακό δίπλωμα ελληνικού ή 
αναγνωρισμένου από τις ελληνικές αρχές ισότιμου αλλο¬ 
δαπού Ανώτατου Εκπαιδευτικού Ιδρύματος, ειδίκευσης 
στο δημόσιο διεθνές δίκαιο ή στο ευρωπαϊκό δίκαιο. 

Στη δήλωση αυτή θα πρέπει ο υποψήφιος να αναφέρει 
και την ξένη γλώσσα της Ευρωπαϊκής Ένωσης, πλήν της 
αγγλικής ή της γαλλικής, στην οποία θα εξετασθεί, όπως 
απαιτεί το άρθρο 87 παρ. 2 του Οργανισμού του Υπουρ¬ 
γείου Εξωτερικών, καθώς και ότι κατά τον χρόνο λήξης 
της προθεσμίας υποβολής των αιτήσεων έχει τα γενικά 

προσόντα του άρθρου 53 και τα ειδικά προσόντα της πα¬ 
ραγράφου 2 του άρθρου 87 του Οργανισμού του Υπουρ¬ 
γείου Εξωτερικών. 

2. Τα δικαιολογητικά των υποψηφίων του διαγωνισμού 
υποβάλλονται από τους επιτυχόντες στη Διεύθυνση Προ¬ 
σωπικού και Διοικητικής Οργάνωσης του Υπουργείου Ε¬ 
ξωτερικών, μέσα σε τριάντα (30) ημέρες απάτην ανακοί¬ 
νωση των αποτελεσμάτων. 

3. Ο υποψήφιος απαλλάσσεται από την υποχρέωση υ¬ 
ποβολής των δικαιολογητικών που αποδεικνύουν στοι¬ 
χεία, εφόσον αυτά αναγράφονται στην αστυνομική του 
ταυτότητα. Στην περίπτωση αυτή ο υποψήφιος επιδεικνύ¬ 
ει την αστυνομική του ταυτότητα στον αρμόδιο υπάλληλο 
της Διεύθυνσης Προσωπικού του Υπουργείου Εξωτερι¬ 
κών, ο οποίος βεβαιώνει πάνω στην αίτηση συμμετοχής 
στο διαγωνισμό την ύπαρξη αυτών των στοιχείων. 

Άρθρο 4 

Εξεταστική Επιτροπή 

1. Ο διαγωνισμός διεξάγεται ενώπιον πενταμελούς εξε¬ 
ταστικής επιτροπής η οποία έχει τη γενική αρμοδιότητα για 
τη διεξαγωγή του διαγωνισμού αποτελούμενη από έναν υ¬ 
πάλληλο του διπλωματικού κλάδου του Υπουργείου Εξω¬ 
τερικών, με βαθμό Πρέσβεως, τον Ειδικό Νομικό Σύμβουλο 
ή εφόσον αυτός κωλύεται έναν Νομικό Σύμβουλο της Ειδι¬ 
κής Νομικής Υπηρεσίας του Υπουργείου Εξωτερικών και α¬ 
πό τρεις (3) καθηγητές ή αναπληρωτές καθηγητές ΑΕΙ από 
Σχολές γνωστικού αντικειμένου συναφούς με τα εξεταζό¬ 
μενα μαθήματα. Στην επιτροπή προεδρεύει ο Πρέσβυς. 

Τα μέλη της ανωτέρω εξεταστικής επιτροπής, δύο 
γραμματείς του διαγωνισμού και οι επιτηρητές ορίζονται 
με απόφαση του Υπουργού Εξωτερικών σαράντα οκτώ 
(48) ώρες πριν τη διεξαγωγή του διαγωνισμού. 

2. Με την ίδια απόφαση ορίζονται ως εξεταστές καθη¬ 
γητές από τα μέλη της επιτροπής και καθηγητές ΑΕΙ συ¬ 
ναφούς γνωστικού αντικειμένου με τα εξεταζόμενα μαθή¬ 
ματα. Μπορούν, επίσης, να ορισθούν εξεταστές, χωρίς να 
αποτελούν μέλη της επιτροπής, και άλλα πρόσωπα που έ¬ 
χουν ειδικές γνώσεις στα εξεταζόμενα μαθήματα που 
προβλέπονται στο άρθρο 5. 

3. Ειδικά για τα μαθήματα των ξένων γλωσσών μπορούν 
να ορισθούν ως εξεταστές υπάλληλοι του Διπλωματικού 
Κλάδου με βαθμό τουλάχιστον Συμβούλου Πρεσβείας Β' 
ή μέλη του επιστημονικού προσωπικού της Ειδικής Νομι¬ 
κής Υπηρεσίας, με βαθμό τουλάχιστον Αναπληρωτού Νο¬ 
μικού Συμβούλου ή καθηγητές αλλοδαπών Ιδρυμάτων και 
Σχολών στην Ελλάδα. 

4. Οι γραμματείς του διαγωνισμού είναι υπάλληλοι του 
κλάδου Διοικητικής, Λογιστικής και Γραμματειακής Υπο¬ 
στήριξης του Υπουργείου Εξωτερικών. Έργο των γραμ¬ 
ματέων είναι η προετοιμασία του διαγωνισμού, η υποβοή¬ 
θηση της εξεταστικής επιτροπής και των λοιπών εξετα¬ 
στών και η σύνταξη των απαραίτητων εγγράφων του 
διαγωνισμού. 

5. Η εξεταστική επιτροπή καταρτίζει το πρόγραμμα των 
εξετάσεων, στο οποίο αναφέρονται τα δύο στάδια του 
διαγωνισμού (γραπτή και προφορική δοκιμασία) και η σει¬ 
ρά εξετάσεως των μαθημάτων. 

Αρθρο 5 

Εξεταστέα μαθήματα 

1. Τα μαθήματα, στα οποία εξετάζονται οι υποψήφιοι για 


την πλήρωση θέσεων στο Τμήμα Δημοσίου Διεθνούς Δι¬ 
καίου της Ειδικής Νομικής Υπηρεσίας είναι τα εξής: 

α) Δημόσιο Διεθνές Δίκαιο - συμπεριλαμβανομένων του 
Δικαίου της Ειρήνης και των Ενόπλων Συρράξεων - και 
Στοιχεία Ιδιωτικού Διεθνούς Δικαίου 
β) Διπλωματική Ιστορία της Ευρώπης από το Συνέδριο 
της Βιέννης και μετά και ειδικότερα οι διεθνείς συνθήκες 
που αφορούν στην Ελλάδα από την σύσταση του Ελληνι¬ 
κού Κράτους 

γ) Αγγλική ή Γαλλική γλώσσα 
δ) Διπλωματικό και Προξενικό Δίκαιο 
ε) Συνταγματικό Δίκαιο 

στ) Οποιαδήποτε άλλη γλώσσα της Ευρωπαϊκής Ένω¬ 
σης. 

ζ) Δοκιμασία-Συνέντευξη 

2. Τα μαθήματα στα οποία εξετάζονται οι υποψήφιοι για 
την πλή ρωση θέσεων στο Τμή μα Ευ ρωπάίκο ύ Δικαίου της 
Ειδικής Νομικής Υπηρεσίας είναι τα εξής: 

α) Ευρωπαϊκοί θεσμοί 
β) Ευρωπαϊκό Κοινοτικό Δίκαιο 
γ) Αγγλική ή Γ αλλική γλώσσα 
δ) Στοιχεία Δημοσίου και Ιδιωτικού Διεθνούς Δικαίου 
ε) Συνταγματικό Δίκαιο 

στ) Οποιαδήποτε άλλη γλώσσα της Ευρωπαϊκής Ένω¬ 
σης. 

ζ) Δοκιμασία-Συνέντευξη 

3. Στα υπό στοιχεία α, β' και γ μαθήματα των παραγρά¬ 
φων 1 και 2 του παρόντος άρθρου, οι υποψήφιοι πρέπει να 
λάβουν στο καθένα τουλάχιστον το βαθμό έξι (6), άλλως 
αποκλείονται από την περαιτέρω συμμετοχή στο διαγωνι¬ 
σμό,στα δε υπόστοιχεία δ', ε και στ πρέπει το σύνολο της 
βαθμολογίας τους όταν διαιρεθεί δια του αριθμού των μα¬ 
θημάτων αυτών να δίνει βαθμό τουλάχιστον έξι (6). Στη 
συνέχεια οι υποψήφιοι καλούνται να υποβληθούν σε δοκι¬ 
μασία - συνέντευξη. Αυτή συνίσταται σεπροφορικές ερω¬ 
τήσεις που τίθενται από τα μέλη της εξεταστικής επιτρο¬ 
πής για να δοθεί δυνατότητα στον υποψήφιο να αναδείξει 
την προσωπικότητά του και να διαπιστωθεί εάν διαθέτει 
τα προσόντα και τις ικανότητες που απαιτούνται για την ά¬ 
σκηση των καθηκόντων του υπαλλήλου της Ειδικής Νομι¬ 
κής Υπηρεσίας. Με τις ερωτήσεις αυτές που είναι γενικού 
περιεχομένου (νομικού, διεθνών σχέσεων και γενικότερα 
πνευματικού) επιδιώκεται η διαμόρφωση εν γένει γνώμης 
για την προσωπικότητα του διαγωνιζομένου. Συγχρόνως, 
ελέγχεται η δυνατότητα ορθής εκφοράς του ελληνικού 
λόγου, καθώς και η ικανότητα των υποψηφίων να εκφρά¬ 
ζονται με σαφήνεια, ακρίβεια και αξιοποίηση των εκφρα¬ 
στικών μέσων της ελληνικής γλώσσας. Τέλος, ελέγχεται ο 
βαθμός της αντιλήψεως, της κρίσης, της ευστροφίας και 
οξύνοιας των υποψηφίων. Σε αυτή τη δοκιμασία οι υπο¬ 
ψήφιοι πρέπει να λάβουν τουλάχιστον το βαθμό έξι (6), 
άλλως θεωρούνται αποτυχόντες. 

Άρθρο 6 

Γραπτή και προφορική δοκιμασία 

1, Η δοκιμασία στα υπό στοιχεία α', β' γ' μαθήματα των 
παραγράφων 1 και 2 του άρθρου 5, όσον αφορά στο δια¬ 
γωνισμό και για τα δύο τμήματα, είναι γραπτή και προφο¬ 
ρική (πλην του Ιδιωτικού Διεθνούς Δικαίου στο υπό στοι¬ 
χείο α μάθημα, του οποίου η εξέταση είναι προφορική). 
Για τα λοιπά μαθήματα η εξέταση είναι μόνο προφορική. 
Για το Δημόσιο Διεθνές Δίκαιο, τους Ευρωπαϊκούς θε¬ 
σμούς και το Ευρωπαϊκό Κοινοτικό Δίκαιο η γραπτή δοκι- 



3284 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


μασία συνίοτηται στην ανάπτυξη ενός θεωρητικού και ε¬ 
νός πρακτικού θέματος. Γιό την Διπλωματική Ιστορία η 
γραπτή δοκιμασία συ νίσταται στην ανάπτυξη ενός ιστορι¬ 
κού θέματος. Η γραπτή δοκιμασία όσον αφορά στις ξένες 
γλώσσες συνίσταται σε μετάφραση δέκα (10) στίχων από 
την ελληνική στην ξένη γλώσσα και αντιστρόφως, η δε 
προφορική σε ανάγνωση ξένου κειμένου από τους υπο¬ 
ψηφίους και συνομιλία μετον εξεταστή γιατονέλεγχο της 

ευχέρειας έκφρασής τους στην ξένη γλώσσα. 

2. Γ ραπτή δοκιμασία: 

Για την γραπτή δοκιμασία των μαθημάτων: α) Δημόσιο 
Διεθνές Δίκαιο, β) Ευρωπαϊκοί θεσμοί και γ) Ευρωπαϊκό 
Κοινοτικό Δίκαιο οι εξεταστές υποβάλλουν στον πρόεδρο 
της εξεταστικής επιτροπής κατάλογο από πέντε (5) θεω¬ 
ρητικά και πέντε (5) πρακτικά θέματα. Για τη Διπλωμσπκή 
Ιστορία υποβάλλεται κατάλογος πέντε (5) ιστορικών θε¬ 
μάτων. Ομοίως, για τις ξένες γλώσσες υποβάλλεται κατά¬ 
λογος από πέντε (5) κείμενα για μετάφραση. Η επιλογή 
των προς εξέταση θεμάτων γίνεται την ημέρα του διαγω¬ 
νισμού , με κλήρωση στην αίθουσα εξετάσεως και πριν από 
την έναρξη της γραπτής εξέτασης του οικείου μαθήματος, 
από τον πρόεδρο της εξεταστικής επιτροπής. Για τις ανω¬ 
τέρω ενέργειες ο ένας από τους δύο γραμματείς συντάσ¬ 
σει πρακτικό, το οποίο υπογράφεται από τον πρόεδρο της 
εξεταστικής επιτροπής και τον εξεταστή του μαθήματος. 

Η γραπτή δοκιμασία διεξάγεται υπό την επίβλεψη του 
προέδρου της εξεταστικής επιτροπής, του οικείου εξετα¬ 
στή και των δύο γραμματέων. Απαγορεύεται στους δια- 
γωνιζόμενους ν' αλληλοβοηθούνται κατά την ώρα της δο¬ 
κιμασίας και να κάνουν χρήση οποιωνδήποτε βιβλίων ή 
σημειώσεων με ποινή αποβολής από τον διαγωνισμό. 

Για τους λόγους της αποβολής κάποιου από τους δια- 
γωνιζόμενους συντάσσεται πρακτικό από ένα από τους 
γραμματείς, το οποίο υπογράφεται από τον πρόεδρο της 
εξεταστικής επιτροπής και τον οικείο εξεταστή. 

Για τη γραπτή δοκιμασία χρησιμοποιείται από τον δια- 
γωνιζόμενο χαρτί που φέρει την σφραγίδα του Υπουργεί¬ 
ου των Εξωτερικών. Στην πάνω αριστερή γωνία αναγρά¬ 
φονται τα στοιχεία του διαγωνιζομένου, τα οποία καλύ¬ 
πτονται με αδιαφανές χαρτί και παραδίδονται στον 
εξεταστή. Μετά το πέρας της εξετάσεως τα γραπτά πα- 
ραδίδονται στον εξεταστή, ο οποίος, ευθύς αμέσως τα 
διορθώνει επί τόπου και βαθμολογεί με ερυθρό μελάνι. 

Για την γραπτή εξέταση στα μαθήματα: α) του Δημοσί¬ 
ου Διεθνούς Δικαίου, β) των Ευρωπαϊκών θεσμών και γ) 
του Ευρωπαϊκού Κοινοτικού Δικαίου δίνεται χρονικό διά¬ 
στημα τεσσάρων (4) ωρών. Γιατηγραπτή εξέταση στο μά- 
θημα της Διπλωματικής Ιστορίας δίνεται χρονικό διάστη¬ 
μα τριών (3) ωρών και για αυτή των ξένων γλωσσών διά¬ 
στημα μιας (1) ώρας για κάθε μετάφραση. 

3. Προφορική δοκιμασία: 

α) Για την προφορική δοκιμασία όλων των μαθημάτων 
που αναφέρονται στο άρθρο 5 του παρόντος, ο εξετα¬ 
στής προετοιμάζει αριθμό ερωτήσεων-κλήρων διπλάσιο 
του συνολικού αριθμού των υποψηφίων. Οι ερωτήσεις 
στο μάθημα του Δημοσίου Διεθνούς Δικαίου και Στοιχεί¬ 
ων Ιδιωτικού Διεθνούς Δικαίου αποτελούνται από δύο ε- 
πιμέρους θέματα εκ των οποίων το ένα αναφέρεται στο 
Δημόσιο Διεθνές Δίκαιο και το άλλο στο Ιδιωτικό Διεθνές 
Δίκαιο. Προκειμένου για τις ξένες γλώσσες, κάθε κλήρος 
αντιστοιχεί προς ορισμένο προς ανάγνωση κείμενο. 

β) Οι ερωτήσεις γράφονται από τον εξεταστή σε κλή¬ 
ρους και μονογράφονται από αυτόν. 


γ) Η προφορική δοκιμασία γίνεται δημόσια ενώπιον 
τριώντουλάχιστον μελώντης εξεταστικής επιτροπής, του 
εξεταστή κάθε θέματος και ενός από τους γραμματείς. Ε¬ 
ρωτήσεις υποβάλλονται μόνο από τον εξεταστή κάθε μα¬ 
θήματος. Η σειρά εξέτασης κάθε διαγωνιζομένου καθορί¬ 
ζεται με κλήρο, κατά την έναρξη εξέτασης του οικείου μα¬ 
θήματος. Σύμφωνα με τη σειρά αυτή, προσέρχεται κάθε 
υποψήφιος και λαμβάνει από την κληρωτίδα δύο (2) ερω¬ 
τήσεις - κλήρους. Από τους κλήρους αυτούς ο διαγωνιζό- 
μενος επιλέγει εκείνον που περιέχει την ερώτηση στην ο¬ 
ποία επιθυμεί να εξετασθεί, ενώ ο κλήρος που δεν επιλέ¬ 
γεται από τον εξεταζόμενο επιστρέφεται μη περαιτέρω 
χρησιμοποιούμενος. Εξέταση στην ίδια ερώτηση άλλου 
διαγωνιζομένου απαγορεύεται. Μόλις εξετασθεί ο κάθε 
υποψήφιος χωριστά, βαθμολογείται με ερυθρό μελάνι α¬ 
πό τον εξεταστή σε δελτίο που το υπογράφει. 

δ) Για την προφορική δοκιμασία στις ξένες γλώσσες ο 
διαγωνιζόμενος παίρνει για κάθε ειδική εξέταση μία από 
τις ερωτήσεις-κλήρους που έχουν προετοιμασθεί και α¬ 
ντιστοιχούν σε ορισμένο για ανάγνωση κείμενο. 

ε) Για την εξέταση της δοκιμασίας - συνέντευξης, ο πρό¬ 
εδρος και τα μέλη της επιτροπής οφείλουν να υποβάλουν 
στους υποψηφίους από μία τουλάχιστον ερώτηση. 

στ) Στις περιπτώσεις των εδαφίων δ και ε’ της παρού¬ 
σας παραγράφου, ο κάθε υποψήφιος εξετάζεται χωρι¬ 
στά, βαθμολογείται με ερυθρό μελάνι από τον εξεταστή 
και στην περίπτωση που αναφέρεται στο εδάφιο ε' από ό¬ 
λα τα μέλη της επιτροπής, υπογραφομένωντων σχετικών 
δελτίων. 

Άρθρο 7 
Βαθμολογία 

Η κλίμακα βαθμολογίας είναι 0 -10 σε ακέραιους βαθ¬ 
μούς. 

Α. Για το Τμήμα Δημοσίου Διεθνούς Δικαίου 
1. Η βαθμολογία στη δοκιμασία του Δημοσίου Διεθνούς 
Δικαίου - συμπεριλαμβανομένωντου Δικαίου της Ειρήνης 
και των Ενόπλων Συρράξεων - και Στοιχείων Ιδιωτικού Διε¬ 
θνούς Δικαίου εξάγεται ως εξής: 

α) Γραπτή δοκιμασία: Ένας βαθμός δίνεται για το θεω¬ 
ρητικό θέμα και ένας βαθμός για το πρακτικό θέμα, ο μέ¬ 
σος όρος των οποίων αποτελεί τον βαθμό της γραπτής 
δοκιμασίας. 

β) Προφορική δοκιμασία: Ένας βαθμός δίνεται στην 
προφορική εξέταση του Δημοσίου Διεθνούς Δικαίου από 
έναν εξεταστή και ένας βαθμός στην προφορική εξέταση 
των Στοιχείων Ιδιωτικού Διεθνούς Δικαίου από άλλον εξε¬ 
ταστή. Ο μέσος όρος των δύο αυτών εξετάσεων αποτελεί 
τον βαθμό της προφορικής δοκιμασίας. 

Προσθέτονται οι βαθμοί που δόθηκαν χωριστά για την 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα του Δημοσίου Διεθνούς Δικαί¬ 
ου - συμπεριλαμβανομένων του Δικαίου της Ειρήνης και 
των Ενόπλων Συρράξεων - και Στοιχείων Ιδιωτικού Διε¬ 
θνούς Δικαίου, που πρέπει να είναι τουλάχιστον έξι (6). Ό¬ 
σοι δεν συγκεντρώνουν τον βαθμό αυτό, αποκλείονται α- 
πό την περαιτέρω συμμετοχή στον διαγωνισμό. 

2. Η βαθμολογία στη δοκιμασία της Διπλωματικής Ιστο¬ 
ρίας της Ευρώπης εξάγεται ως εξής: 

α) Γ ραπτή δοκιμασία: Ένας βαθμός δίνεται στη γραπτή 
εξέταση του μαθήματος. 

β) Προφορική δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονπαι οι βαθμοί που δόθηκαν χωριστά για την 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα της Διπλωματικής Ιστορίας της 
Ευρώπης, που πρέπει να είναι τουλάχιστον έξι (6). Όσοι 
δεν συγκεντρώνουν τον βαθμό αυτό, αποκλείονται από 
την περαιτέρω συμμετοχή στον διαγωνισμό. 

3. Η βαθμολογία στη δοκιμασία της αγγλικής ή γαλλικής 
γλώσσας εξάγεται ως εξής: 

α) Γραπτή δοκιμασία: Ένας βαθμός δίνεται για τη μετά¬ 
φραση από την ελληνική στην ξένη γλώσσα και ένας βαθ¬ 
μός για τη μετάφραση από την ξένη στην ελληνική, ο μέ¬ 
σος όρος των οποίων αποτελεί τον βαθμό της γραπτής 
δοκιμασίας. 

β) Προφορική δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για την 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα της Αγγλικής ή Γαλλικής γλώσ¬ 
σας, που πρέπει να είναι τουλάχιστον έξι (6). Όσοι δεν συ¬ 
γκεντρώνουν τον βαθμό αυτό, αποκλείονται από την πε¬ 
ραιτέρω συμμετοχή στον διαγωνισμό. 

4. Η βαθμολογία στη δοκιμασία των: α) Διπλωματικό και 
Προξενικό Δίκαιο, β) Συνταγματικό Δίκαιο και γ) Οποια¬ 
δήποτε άλλη γλώσσα της Ευρωπαϊκής Ένωσης εξάγεται 
ως εξής: Ένας βαθμός δίνεται στην προφορική εξέταση 
των μαθημάτων αυτών, ο οποίος αποτελεί και τον τελικό 
βαθμό των ανωτέρω μαθημάτων. Όσοι δεν συγκεντρώ¬ 
νουν στα τρία αυτά μαθήματα μέσο όρο βαθμολογίας 
τουλάχιστον έξι (6), αποκλείονται από την περαιτέρω 
συμμετοχή στη δοκιμασία-συνέντευξη. 

5. Η βαθμολογία στη δοκιμασία-συνέντευξη εξάγεται 
ως εξής: 

Ένας βαθμός δίνεται στις απαντήσεις των ερωτήσεων 
που υποβάλλονται από κάθε μέλος της εξεταστικής επι¬ 
τροπής. Τα μέλη της επιτροπής οφείλουν να υποβάλουν 
στους υποψήφιους από μία τουλάχιστον ερώτηση. Το σύ¬ 
νολο των βαθμών διαιρείται δια του αριθμού των μελών 
της επιτροπής και το πηλίκον αυτού αποτελεί τον βαθμό 
της δοκιμασίας-συνέντευξης. Όσοι υποψήφιοι δεν συ¬ 
γκεντρώσουν τον βαθμό τουλάχιστον έξι (6) θεωρούνται 
αποτυχόντες στις εξετάσεις. 

Β. Για το Τμήμα Ευρωπαϊκού Δικαίου. 

1. Η βαθμολογία στη δοκιμασία των Ευρωπαϊκών Θε¬ 
σμών εξάγεται ως εξής: α) Γραπτή δοκιμασία: Ένας βαθ¬ 
μός δίνεται για το θεωρητικό θέμα και ένας βαθμός για το 
πρακτικό θέμα, ο μέσος όρος των οποίων αποτελεί τον 
βαθμό της γραπτής δοκιμασίας. 

β) Προφορική δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για την 
γραπτή και προφορική εξέταση. 

Ο μέσος όρος δίνει τον τελικό βαθμό στο μάθημα των 
Ευρωπαϊκών Θεσμών, που πρέπει να είναι τουλάχιστον έ¬ 
ξι (6). Όσοι δεν συγκεντρώνουν τον βαθμό αυτό, αποκλεί¬ 
ονται από την περαιτέρω συμμετοχή στον διαγωνισμό. 

2. Η βαθμολογία στη δοκιμασία του Ευρωπαϊκού Κοινο¬ 
τικού Δικαίου εξάγεται ως εξής: 

α) Γ ραπτή δοκιμασία: Ένας βαθμός δίνεται για το θεω¬ 
ρητικό θέμα και ένας βαθμός για το πρακτικό θέμα, ο μέ¬ 
σος όρος των οποίων αποτελεί τον βαθμό της γραπτής 
δοκιμασίας. 

β) Προφορική δοκιμασία: Ένας βαθμός δίνεται στην 
προφορική εξέταση του μαθήματος. 


Προσθέτονται οι βαθμοί που δόθηκαν χωριστά για την 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα του Ευρωπαϊκού Κοινοτικού Δι¬ 
καίου, που πρέπει να είναι τουλάχιστον έξι (6). Όσοι δεν 
συγκεντρώνουν τον βαθμό αυτό, αποκλείονται από την 
περαιτέρω συμμετοχή στον διαγωνισμό. 

3. Η βαθμολογία στη δοκιμασία της αγγλικής ή γαλλικής 
γλώσσας εξάγεται ως εξής: 

α) Γ ραπτή δοκιμασία: Ένας βαθμός δίνεται για τη μετά¬ 
φραση από την ελληνική στην ξένη γλώσσα και ένας βαθ¬ 
μός για τη μετάφραση από την ξένη στην ελληνική, ο μέ¬ 
σος όρος των οποίων αποτελεί τον βαθμό της γραπτής 
δοκιμασίας. 

β) Προφορική δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για την 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα της αγγλικής ή γαλλικής γλώσ¬ 
σας, που πρέπει να είναι τουλάχιστον έξι (6). Όσοι δεν συ¬ 
γκεντρώνουν τον βαθμό αυτό, αποκλείονται από την πε¬ 
ραιτέρω συμμετοχή στον διαγωνισμό. 

4. Η βαθμολογία στη δοκιμασία των: α) Στοιχεία Δημο¬ 
σίου και Ιδιωτικού Διεθνούς Δικαίου, β) Συνταγματικό Δί¬ 
καιο και γ) Οποιαδήποτε άλλη γλώσσα της Ευρωπαϊκής 
Ένωσης εξάγεται ως εξής: Ένας βαθμός δίνεται στην 
προφορική εξέταση των μαθημάτων αυτών, ο οποίος α¬ 
ποτελεί και τον τελικό βαθμό των ανωτέρω μαθημάτων. 

Όσοι δεν συγκεντρώνουν στα τρία αυτά μαθήματα μέ¬ 
σο όρο βαθμολογίας τουλάχιστον έξι (6), αποκλείονται α¬ 
πό την περαιτέρω συμμετοχή στη δοκιμασία-συνέντευξη. 

5. Η βαθμολογία στη δοκιμασία-συνέντευξη εξάγεται 
ως εξής: 

Ένας βαθμός δίνεται στις απαντήσεις των ερωτήσεων 
που υποβάλλονται από κάθε μέλος της εξεταστικής επι¬ 
τροπής. Τα μέλη της επιτροπής οφελουν να υποβάλουν 
στους υποψήφιους από μία τουλάχιστον ερώτηση. Το σύ¬ 
νολο των βαθμών διαιρείται δια του αριθμού των μελών 
της επιτροπής και το πηλίκον αυτού αποτελεί τον βαθμό 
της δοκιμασίας-συνέντευξης. Όσοι υποψήφιοι δεν συ¬ 
γκεντρώσουν τον βαθμό τουλάχιστον έξι (6) θεωρούνται 
αποτυχόντες στις εξετάσεις. 

Άρθρο 8 
Συντελεστές 

Η αξία καθενός από τα μαθήματα του διαγωνισμού 
προσδιορίζεται από συντελεστή που είναι ο αριθμός δέκα 
(10) για τα υπό στοιχεία α', β\ γ και ζ'των παραγράφων 1 
και 2 του άρθρου 5 του παρόντος μαθήματα και ο αριθμός 
οκτώ (8) για τα υπόλοιπα μαθήματα. 

Αρθρο 9 

Αποτελέσματα-Σειρά επιτυχίας 

Η σειρά επιτυχίας των υποψηφίων, σε σχέση με τις προ- 
κηρυχθείσες θέσεις, καθορίζεται με την ακόλουθη διαδι¬ 
κασία: Κάθε βαθμός επιτυχίας σε όλα τα μαθήματα πολ- 
λαπλασιάζεται με το συντελεστή που εκφράζει την αξία 
κάθε μαθήματος, σύμφωνα μετά προβλεπόμενα στο άρ¬ 
θρο 8. Τα ανωτέρω γινόμενα καταχωρούνται σε πίνακα 
βαθμολογίας και το άθροισμά τους καθορίζει τη σειρά ε¬ 
πιτυχίας. Σε περίπτωση ισοβαθμίας, η σειρά επιτυχίας κα¬ 
θορίζεται με κλήρωση, η οποία διενεργείται σε δημόσια 
συνεδρίαση παρουσία των ισοβαθμούντων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΓΤΕΥΧΟΣ ΠΡΏΤΟ) 


Άρθρο 10 

Επικύρωση Αποτελεσμάτων 

1. Σύμφωνα μετά ανωτέρω αποτελέσματα συντάσσεται 
πρακτικό, το οποίο υπογράφουν ο πρόεδρος και τα μέλη 
της εξεταστικής επιτροπής, όλοι οι εξεταστές και οι γραμ¬ 
ματείς. Σ’ αυτό επισυνάπτεται και ο πίνακας βαθμολογίας, 
αφούτον υπογράψουν όσοι υπογράφουν καιτοπρακτικό. 

2. Το ανωτέρω πρακτικό, καθώς και ο πίνακας βαθμολο¬ 
γίας των επιτυχόντων ανακοινώνονται δημόσια. 

Στον Υπουργό Εξωτερικών αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, 24 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 336 (3) 

Περί συστάσεως, οργανώσεως και λειτουργίας της 
Υπηρεσίας Διεθνών Σχέσεων (Υ.ΔΙ.Σ.), με έδρα τη 
Θεσσαλονίκη, ως Περιφερειακής Υπηρεσίας του 
Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 20 του Οργανισμού του 
Υπουργείου Εξωτερικών, όπως αυτός κυρώθηκε μετο άρ¬ 
θρο πρώτο του Ν. 2594/1998 (ΦΕΚ62/τ.Α'/24.3.98). 

2. Τη διάταξη του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις», στην οποία θεμελιώνεται η 
σύμπραξη του Υπουργού Οικονομικών στην έκδοση κα¬ 
νονιστικών διοικητικών πράξεων. 

3. Την υπ’ αριθμ. 1107147/1239/0006Α/4.10.1996 (Β' 
922) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» (Α' 137), όπως 
τροποποιήθηκε μετο άρθρο 27του Ν. 2081/92 (Α' 154) και 
το άρθρο 1 παρ. 2, εδ. α' του Ν. 2469/97 (Α' 38) καιτο γε¬ 
γονός ότι από τις διατάξεις του παρόντος Προεδρικού 
Διατάγματος προκαλείται ετήσια δαπάνη ύψους δύο εκα¬ 
τομμυρίων (2.000.000) δραχμών περίπου σε βάρος του 
Κρατικού Προϋπολογισμού, η οποία κατά το τρέχον έτος 
περιορίζεται σε οχτακόσιες χιλιάδες (800.000) δραχμές 
και θα καλυφθεί από τις εγγεγραμμένες πιστώσεις που 
εγγράφονται στον κωδικό αριθμό εξόδων 0712 του φο¬ 
ρέα 09-ΕΦ 110 του προϋπολογισμού εξόδων του 
Υπουργείου Εξωτερικών, που επαρκούν. Η ανωτέρω δα¬ 
πάνη κατά την επόμενη πενταετία θα αντιμετωπίζεται από 
τις πιστώσεις που θα εγγράφονται στον προϋπολογισμό 
του ίδιου φορέα για το σκοπό αυτό. 

5. Την από 457/98 Γνωμοδότηση του Συμβουλίου 
Επικράτειας, μετά από πρόταση του Υπουργού 
Εξωτερικών, αποφασίζουμε: 

Αρθρο 1 

1. Συνιστάται Υπηρεσία Διεθνών Σχέσεων, ως περιφε¬ 


ρειακή υπηρεσία του Υπουργείου Εξωτερικών, με έδρα τη 
Θεσσαλονίκη. 

2. Της υπηρεσίας αυτής προΐσταται υπάλληλος του δι¬ 
πλωματικού κλάδου, με βαθμό Πληρεξουσίου Υπουργού 
Β ή Συμβούλου Πρεσβείας Α', ως Διευθυντής. 

Άρθρο 2 

Η ανωτέρω υπηρεσία είναι αρμόδια για: 
α) τονχειρισμό θεμάτων αρμοδιότητος του Υπουργείου 
Εξωτερικών, που απαιτεί επιτόπια παρουσία και διαχείρι¬ 
ση, κατόπιν σχετικών οδηγιών της Κεντρικής Υπηρεσίας. 

β) την παρακολούθηση θεμάτων των αποδήμων, που 
προέρχονται από τον χώρο της Βορείου Ελλάδος, ενημε¬ 
ρώνοντας σχετικώς την Γενική Γραμματεία Αποδήμου 
Ελληνισμού και την Κεντρική Υπηρεσία. Ως δέκτης δε ο¬ 
δηγιών της Κεντρικής Υπηρεσίας, η Υπηρεσία Διεθνών 
Σχέσεων παρακολουθεί, επίσης, τις δραστηριότητες του 
Συμβουλίου Αποδήμου Ελληνισμού και ενημερώνει συνα- 
φώς την Κεντρική Υπηρεσία και την Γενική Γραμματεία 
Αποδήμου Ελληνισμού. 

Υ) τον χειρισμό θεμάτων εθιμοτυπίας και λοιπών συνα¬ 
φών θεμάτων, αρμοδιότητος του Υπουργείου 
Εξωτερικών. 

δ) την επικύρωση του γνησίου των υπογραφών επί εγ¬ 
γράφων που εκδίδουν ελληνικές αρχές, ξένες προξενικές 
α ΡΧες και εκπρόσωποι διεθνών οργανισμών στην Βόρειο 
Ελλάδα, καθώς και ελληνικές προξενικές αρχές στην αλ¬ 
λοδαπή, πληντων συμβολαιογραφικών πράξεων. 

ε) τη βεβαίωση του γνησίου της υπογραφής Ελλήνων 
πολιτών επί ξενόγλωσσων κειμένων, εφόσον αυτοί υπο¬ 
γράφουν ενώπιον του διευθυντού της υπηρεσίας ή εξου¬ 
σιοδοτημένου από αυτόν προσώπου. 

στ) την διενέργεια επισήμων μεταφράσεων κειμένων, 
που προσκομίζονται από ιδιώτες, σύμφωνα μετά διαλαμ¬ 
βανόμενα στο άρθρο 19 του Οργανισμού του Υπουργείου 
Εξωτερικών, όπως αυτός κυρώθηκε με το άρθρο πρώτο 
του Ν. 2594/1998 (ΦΕΚ62/Τ.Α724.3.98). 

ζ) Ήν χορήγηση ειδικής θεωρήσεως παλιννοστήσεως 
σε διαμένοντες στην Βόρειο Ελλάδα ομογενείς από τις 
χώρες της πρώην Σοβιετικής Ενώσεως, σε συνεργασία με 
το Εθνικό Ιδρυμα Υποδοχής και Αποκατάστασης 
Παλιννοστούντων Ομογενών και την Γενική Γραμματεία 
Παλιννοστούντωντου Υπουργείου Μακεδονίας-Θράκης. 

η) την παρακολούθηση της πολιτιστικής δραστηριότη- 
τος στη Μακεδονία, με την παροχή συνδρομής, εφόσον 
τούτο απαιτείται στην διοργάνωση πολιτιστικών εκδηλώ¬ 
σεων εκ μέρους διαφόρων φορέων. 

Η Υπηρεσία αυτή διατηρεί επαφές και συνεργάζεται με 
πνευματικά Ιδρύματα της Θεσσαλονίκης και της 
Μακεδονίας γενικότερα επί θεμάτων βαλκανικού πολιτι¬ 
στικού ενδιαφέροντος, ενημερώνοντας σχετικά την 
Κεντρική Υπηρεσία. 

θ) την καταβολή υποτροφιών προς αλλοδαπούς και ο¬ 
μογενείς φοιτητές πανεπιστημιακών ιδρυμάτων της 
Βορείου Ελλάδος κατόπιν σχετικών οδηγιών της 
Κεντρικής Υπηρεσίας, Επίσης, παρακολουθεί την πρόοδο 
των υποτρόφων, ενημερώνοντας τις αρμόδιες 
Διευθύνσεις του Υπουργείου Εξωτερικών. 

ι) την παρακολούθηση θεμάτων που αφορούν πρωτο¬ 
βουλίες και δράσεις οικονομικού, εν γένει, ενδιαφέρο¬ 
ντος που αναπτύσσονται στα πλαίσια της συνεχώς διευ- 
ρυνόμενης διαβαλκανικής και παρευξείνιας συνεργα¬ 
σίας. Υπό την έννοια αυτή, η εν λόγω υπηρεσία αποτελεί 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

όργανο συνδρομής προς τους φορείς της Βορείου 
Ελλάδος, με την παροχή πληροφόρησης για την ακολου¬ 
θούμενη από το Υπουργείο Εξωτερικών προσέγγιση με 
τον βαλκανικό, αλλά και ευρύτερο γεωγραφικό περίγυ¬ 
ρο. 

Επίσης, με εκπρόσωπό της, μπορεί να συμμετέχει σε θε¬ 
σμικά όργανα, τα οποία η Πολιτεία θεσπίζει με αντικείμε¬ 
νο την διαβαλκανική και παρευξείνια συνεργασία, αλλά 
και να παρακολουθεί ειδικές συναντήσεις ευρωπαϊκών 
οργάνων που πραγματοποιούνται επιτοπίως (π.χ. πρωτο¬ 
βουλίες 3ΕΟΙ και ΗΟΥΑϋΜΟΝΤ) και άπτονταιτου σχεδια- 
σμού οικονομικής πολιτικής και συνεργασίας της βαλκα¬ 
νικής ενδοχώρας. 

Άρθρο 3 

Ο Διευθυντής της Υπηρεσίας Διεθνών Σχέσεων λει¬ 
τουργεί και ως Σύμβουλος του Υπουργού Μακεδονίας- 
Θράκης, σε θέματα που ανάγονται στην αρμοδιότητα αυ¬ 
τής. 

Άρθρο 4 

Η Υπηρεσία Διεθνών Σχέσεων στελεχώνεται από μονί¬ 
μους υπαλλήλους όλων των κλάδων του Υπουργείου 
Εξωτερικών, καθώς και από υπαλλήλους με σύμβαση ι¬ 
διωτικού δικαίου ορισμένου χρόνου του άρθρου 129 παρ. 
1 του Ν. 2594/1998, που εργάζονται στην Κεντρική 
Υπηρεσία του Υπουργείου. 

Στο Υπουργείο Εξωτερικών αναθέτουμε την δημοσίευ¬ 
ση και εκτέλεση του παρόντος Διατάγματος. 

Αθήνα, 24 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 

-Φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 337 (4) 

Περί του τρόπου εισαγωγής υποψηφίων στον εισαγωγικό 
βαθμό του Κλάδου Επικοινωνιών και Πληροφορικής 
του Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 53 και 114 παρ. 1 του Οργανισμού του 
Υπουργείου Εξωτερικών, όπως αυτός κυρώθηκε με το άρ¬ 
θρο πρώτο του Ν. 2594/1998 (ΦΕΚ 62/τ.Α724.3.98). 

2. Το γεγονός ότι από τις διατάξεις του παρόντος 
Προεδρικού Διατάγματος δενπροκαλείται δαπάνη σε βά¬ 
ρος του Κρατικού Προϋπολογισμού. 

3. Την υπ’ αριθμ. 489/98 γνωμοδότηση του Συμβουλίου 
Επικράτειας, μετά από πρόταση του Υπουργού 
Εξωτερικών, αποφασίζουμε: 

Άρθρο 1 

Προκήρυξη Διαγωνισμού 

1. Προκειμένου να εισαχθούν υποψήφιοι υπάλληλοι 
στον εισαγωγικό βαθμό του κλάδου Επικοινωνιών και 
Πληροφορικής, προκηρύσσεται με απόφαση του 
Υπουργού Εξωτερικών διαγωνισμός που γίνεται σαράντα 


(40) τουλάχιστον ημέρες μετά τη δημοσίευση περίληψης 
της σχετικής προκήρυξης σε τέσσερις (4) ημερήσιες πο¬ 
λιτικές εφημερίδες της πρωτεύουσας. 

2. Η προκήρυξη αυτή ορίζει την ημέρα και ώρα που αρ¬ 
χίζει ο διαγωνισμός, το χώρο που γίνεται και τον αριθμό 
των υποψηφίων που διορίζονται σε κενές οργανικές θέ¬ 
σεις στον εισαγωγικό βαθμό, μετά την επιτυχία τους στον 
διαγωνισμό. Εάν, για τεχνικούς λόγους, αλλάξει ο χώρος 
διεξαγωγής του διαγωνισμού, η Διεύθυνση Προσωπικού 
και Διοικητικής Οργάνωσης του Υπουργείου Εξωτερικών 
καθορίζει άλλο χώρο που γνωστοποιείται έγκαιρα στους 
υποψηφίους. 

Άρθρο 2 

1.0 διαγωνισμός διεξάγεται σε συνεχείς ημέρες, χωρίς 
να εξαιρούνται οι Κυριακές ή οι επίσημες ημέρες αργίας, 
εφ’ όσον αυτό κρίνεται αναγκαίο από τον πρόεδρο της ε¬ 
ξεταστικής επιτροπής. 

2. Εάν δεν είναι δυνατή, για οποιοδήποτε λόγο, η έναρ¬ 
ξη του διαγωνισμού την ημέρα που ορίστηκε, ορίζεται α¬ 
πό τον Υπουργό νέα ημέρα έναρξής του μεταγενέστερη 
της αρχικής ορισθείσης, η οποία γνωστοποιείται στους υ¬ 
ποψηφίους εντός ευλόγου χρόνου. Η αναβολή αυτή δεν 
δίνει το δικαίωμα συμμετοχής στο διαγωνισμό σε άλλους 
υποψηφίους εκτός από αυτούς που έγιναν ήδη δεκτοί. 

Άρθρο 3 

Προσόντα Υποψηφίων 

1. Για να γίνει κανείς δεκτός στο διαγωνισμό πρέπει να 
έχειτηνελληνική ιθαγένεια, να υποβάλλει είκοσι (20) του¬ 
λάχιστον ημέρες πριν την έναρξη του διαγωνισμού σχε¬ 
τική αίτηση σε ειδικό έντυπο στη Διεύθυνση Προσωπικού 
και Διοικητικής Οργάνωσης του Υπουργείου Εξωτε¬ 
ρικών, μαζί με υπεύθυνη δήλωση για τα ατομικά του στοι¬ 
χεία (δηλαδή: ονοματεπώνυμο, ονόματα πατέρα και μη¬ 
τέρας, ημερομηνία, έτος και τόπο γέννησης, τόπο διαμο¬ 
νής, επαγγελματική εμπειρία από τότε που συμπλήρωσε 
το 18ο έτος της ηλικίας του) και για τον τίτλο σπουδών 
του, δηλαδή ότι είναι κάτοχος πτυχίου Α.Ε.Ι. ή Τ.Ε.Ι. τμή¬ 
ματος ηλεκτρονικής ή ηλεκτρονικών υπολογιστικών συ¬ 
στημάτων ή τμήματος της πληροφορικής της ημεδαπής 
ή αναγνωρισμένο από τις ελληνικές αρχές ισότιμο της 
αλλοδαπής. 

Στη δήλωση αυτή θα πρέπει ο υποψήφιος να αναφέρει 
και την ξένη γλώσσα, πλήν της αγγλικής, στην οποία επι¬ 
θυμεί να εξετασθεί προαιρετικά, όπως απαιτεί το άρθρο 
114 παρ. 1 του Οργανισμού του Υπουργείου Εξωτερικών, 
καθώς και ότι κατά τον χρόνο λήξης της προθεσμίας υπο¬ 
βολής των αιτήσεων έχει τα γενικά π ροσόντα του άρθρου 
53 καιτα ειδικά προσόντα της παραγράφου 1 του άρθρου 
114 του Οργανισμού του Υπουργείου Εξωτερικών. 

2. Τα απαιτούμενα δικαιολογητικά των υποψηφίων του 
διαγωνισμού για την είσοδο στον κλάδο Επικοινωνιών και 
Πληροφορικής υποβάλλονται από τους επιτυχόντες στη 
Διεύθυνση Προσωπικού και Διοικητικής Οργάνωσης του 
Υπουργείου Εξωτερικών, μέσα σε τριάντα (30) ημέρες α¬ 
πό την ανακοίνωση των αποτελεσμάτων. 

3. Ο υποψήφιος απαλλάσσεται από την υποχρέωση υ¬ 
ποβολής των δικαιολογητικών που αποδεικνύουν στοι¬ 
χεία, εφόσον αυτά αναγράφονται στην αστυνομική του 
ταυτότητα. Στην περίπτωση αυτή ο υποψήφιος επιδεικνύ¬ 
ει την αστυνομική του ταυτότητα στον αρμόδιο υπάλληλο 
της Διεύθυνσης Προσωπικού και Διοικητικής Οργάνωσης 

του Υπουργείου Εξωτερικών, ο οποίος βεβαιώνει πάνω 
στην αίτηση συμμετοχής στο διαγωνισμό την ύπαρξη αυ¬ 
τών των στοιχείων. 

Άρθρο 4 

Εξεταστική Επιτροπή 

1. Το διαγωνισμό διεξάγει τριμελής εξεταστική επιτρο¬ 
πή, η οποία έχει τη γενική αρμοδιότητα για τη διεξαγωγή 
του διαγωνισμού, αποτελούμενη από έναν υπάλληλο του 
διπλωματικού κλάδου με βαθμό τουλάχιστον 
Πληρεξουσίου Υπουργού Β, ως πρόεδρο και δύο υπαλ¬ 
λήλους του κλάδου Επικοινωνιών και Πληροφορικής, από 
αυτούς που υπηρετούν στην Κεντρική Υπηρεσία, με βαθ¬ 
μό Α ή Β, ως μέλη. Τα μέλη της εξεταστικής επιτροπής, 
δύο γραμματείς του διαγωνισμού, οι οποίοι είναι υπάλλη¬ 
λοι του κλάδου Διοικητικής, Λογιστικής και Γραμματεια¬ 
κής Υποστήριξης του Υπουργείου Εξωτερικών, καθώς και 
οιεπιτηρητέςτου διαγωνισμού ορίζονται με απόφαση του 
Υπουργού Εξωτερικών που εκδίδεται σαράντα οκτώ (48) 
ώρες πριν από την έναρξη του διαγωνισμού. 

2. Με την ίδια απόφαση ορίζονται επίσης εξεταστές, χω¬ 
ρίς να αποτελούν μέλη της επιτροπής, καθηγητές ΑΕΙ ή 
ΤΕΙ γνωστικού αντικειμένου συναφούς με τα εξεταζόμενα 
μαθήματα, καθώς και άλλα πρόσωπα που έχουν ειδικές 
γνώσεις στα εξεταζόμενα μαθήματα. 

3. Η εξεταστική επιτροπή καταρτίζει το προγραμμάτων 
εξετάσεων, στο οποίο αναφέρονται τα δύο στάδια του 
διαγωνισμού (γραπτή και προφορική δοκιμασία) και η σει¬ 
ρά εξετάσεως των μαθημάτων. 

Άρθρο 5 

Εξεταστέα μαθήματα 

Τα μαθήματα, στα οποία εξετάζονται οι υποψήφιοι είναι 
τα εξής: 

α) Ελληνική Γλώσσα 

β) Χρήση Λογισμικού Ηλεκτρονικών Υπολογιστών 
γ) Προγραμματισμός Η/Υ- Πρακτική άσκηση 
δ) Γ ενικά Ηλεκτρονικά - Τηλεπικοινωνίες 
ε) Λογικά κυκλώματα-Ψηφιακοί Υπολογιστές- Δομή 
Υπολογιστών 
στ) Αγγλική Γλώσσα 

ζ) Οποιαδήποτε άλλη ξένη γλώσσα (προαιρετικά). 
Ειδικότερα: 

Α. Ελληνική Γλώσσα: 

I. Γραπτή δοκιμασία (Έκθεση Ιδεών): Οι υποψήφιοι κα¬ 
λούνται να αναπτύξουν ένα θέμα γενικού περιεχομένου 
με σκοπό να κριθεί η ικανότητα τους στη σύνθεση ενός 
κειμένου, στην ορθή έκφραση και διατύπωση με σαφή¬ 
νεια των εννοιών στην ελληνική γλώσσα, καθώς και η σύ¬ 
νταξη και ορθογραφία. Για τη γραπτή αυτή εξέταση πα- 
ραχωρείται στους υποψηφίους χρόνος τριών (3) ωρών. 

II. Προφορική δοκιμασία: Έλεγχος της δυνατότητας ορ¬ 
θής εκφοράς του ελληνικού λόγου, καθώς και της ικανό¬ 
τητας των υποψηφίων να εκφράζονται με σαφήνεια, ακρί¬ 
βεια και αξιοποίηση των εκφραστικών μέσων της ελληνι¬ 
κής γλώσσας. 

Β. Η Χρήση Λογισμικού Ηλεκτρονικών Υπολογιστών: 

Η εξέταση στην χρήση του λογισμικού και λειτουργιών 
Η/Υ συνίσταται σε πρακτική άσκηση σε Η/Υ, η οποία απο¬ 
σκοπεί στον έλεγχο της ευχέρειας του υποψηφίου στη 
χρήση βασικών κατηγοριών λογισμικού (επεξεργαστές 
κειμένων, βάσεις δεδομένων - λογιστικά φύλλα - ΙΝΤΕΡ¬ 
ΝΕΤ) Στη συνέχεια, ο υποψήφιος καλείται να υλοποιήσει 


συγκεκριμένο παράδειγμα αποτελούμενο από συνδυα¬ 
σμό των ανωτέρω (δημιουργία βάσεως δεδομένων, δημι¬ 
ουργία γραφικής παραστάσεως, εισαγωγή των ανωτέρω 
σε επεξεργαστή κειμένου και η μορφοποίηση του τελευ¬ 
ταίου σύμφωνα με αναλυτικές οδηγίες που θα αναγρά¬ 
φονται στην ερώτηση). Γ ια την πρακτική αυτή άσκηση πα- 
ραχωρείται στους υποψηφίους χρόνος τριών (3) ωρών. 

Γ Προγραμματισμός Η/Υ - Πρακτική άσκηση 
I* Προγραμματισμός Η/Υ: Η εξέταση στο μάθημα αυτό 
συνίσταται σε πρακτική άσκηση σε Η/Υ, κατά την οποία οι 
υποψήφιοι καλούνται να αναπτύξουν σε μια γλώσσα προ¬ 
γραμματισμού της επιλογής τους μία εφαρμογή προκει- 
μένου να κριθεί η ικανότητά τους στην σύνθεση ενός προ¬ 
γράμματος. Για την πρακτική αυτή άσκηση παραχωρείται 
στους υποψηφίους χρόνος δύο (2) ωρών. 

II. Πρακτική άσκηση: Συναρμολόγηση Η/Υ - 
Εγκατάσταση μονάδων - Σύνδεση Περιφερειακών - 
Δημιουργία τοπικού δικτύου αποτελουμένου τουλάχι¬ 
στον από τρεις υπολογιστές. Γ ια την πρακτική αυτή άσκη¬ 
ση παραχωρείται στους υποψηφίους χρόνος δύο (2) ω¬ 
ρών. 

Δ. Γενικά Ηλεκτρονικά - Τηλεπικοινωνίες 

I. Γραπτή δοκιμασία: Οι υποψήφιοι καλούνται να ανα¬ 
πτύξουν ένα θέμα από τα παρακάτω αναφερόμενα κεφά¬ 
λαια με σκοπό να κριθεί η επάρκεια των γενικών τους γνώ¬ 
σεων. Για τη γραπτή αυτή εξέταση παραχωρείται στους υ¬ 
ποψηφίους χρόνος τριών (3) ωρών. 

- Βασικές Αρχές λειτουργίας Ημιαγωγών (Τρανζίστορ - 
Δίοδος). 

- Διάδοση Ηλεκτρομαγνητικών κυμάτων (Η/Μ κύματα, 
κύμα εδάφους, κύμα χώρου, διάδοση μικροκυμάτων). 

Κεραίες - Γραμμές μεταφοράς (είδη κεραιών - προ¬ 
σαρμογή κεραίας - σύνθετη αντίσταση εισόδου/Εξόδου, 
χαρακτηριστική, Διάγραμμα ακτινοβολίας). 

- Δέκτες- Πομποί (Διαμόρφωση κατά πλάτος, συχνότη¬ 
τα, ΒΑΜ, ΡΟΜ, □ΑΤΑΤί'εηδίηίδδίοη). 

- Μικροκυματικές επικοινωνίες. 

II. Προφορική δοκιμασία: Οι υποψήφιοι καλούνται να α¬ 
ναπτύξουν προφορικά ένα θέμα από την προαναφερόμε- 
νη ύλη. 

Ε. Λογικά Κυκλώματα - Ψηφιακοί Υπολογιστές - Δομή 
Υπολογιστών 

I. Γραπτή δοκιμασία: Οι υποψήφιοι καλούνται να ανα¬ 
πτύξουν ένα θέμα από τα παρακάτω αναφερόμενα κεφά¬ 
λαια με σκοπό να κριθεί η επάρκεια των γενικών τους γνώ¬ 
σεων. Για τη γραπτή αυτή εξέταση παραχωρείται στους υ¬ 
ποψηφίους χρόνος τριών (3) ωρών. 

- Διαδικό σύστημα - Πράξεις Άλγεβρα ΒοοΙβ 
-Λογικές Πύλες 

- Ολοκληρωμένα Λογικά κυκλώματα (Οικογένειες - χα¬ 
ρακτηριστικά) 

- Σχεδίαση συνδυαστικών και ακολουθιακών κυκλωμά¬ 
των 

(Αθροιστης - αφαιρετής / Κωδικοποιητής 
Αποκωδικοποιητής - συγκριτής / ΡΙίρ - Ηορ$, 
Απαριθμητές, Πολυδονητές) 

- Μετατροπείς Α/ϋ ϋ/Α 

- Βασική Οργάνωση - Δομή ψηφιακών Υπολογιστών 

- Λειτουργικά συστήματα 

- Βασικά στοιχεία προγραμματισμού 
-Συστήματα μνήμης Η/Υ ΒΑΜ, Οαοίΐθ, ΗΏΟ, Ρϋϋ, Ηϋ 

- Περιφερειακές Μονάδες (Οθόνη, καταγραφικά, 
Διαμορφωτές / Αποδιαμορφωτές (Μοάθΐη) 

- Μικροεπεξεργαστές 

- Γενικές Αρχές Δικτύων 

II. Προφορική δοκιμασία: Οι υποψήφιοι καλούνται να α¬ 
ναπτύξουν προφορικά ένα θέμα από την προαναφερόμε- 
νη ύλη. 

ΣΤ. Αγγλική Γλώσσα: 

I. Γραπτή δοκιμασία: Οι υποψήφιοι καλούνται να μετα¬ 
φράσουν κείμενο δέκα μέχρι δεκαπέντε στίχων από την 
ελληνική στην αγγλική γλώσσα και από την αγγλική στην 
ελληνική. Για την γραπτή αυτή εξέταση παραχωρείται 
χρόνος μίας (1) ώρας για κάθε μετάφραση. 

II. Προφορική δοκιμασία: Ανάγνωση αγγλικού κειμένου 
και έλεγχος της ευχέρειας προφορικής έκφρασης στην 
αγγλική. 

Ζ. Οποιαδήποτε άλλη ξένη γλώσσα: 

I. Γραπτή δοκιμασία: Οι υποψήφιοι καλούνται να μετα¬ 
φράσουν κείμενο δέκα μέχρι δεκαπέντε στίχων από την 
ελληνική στην ξένη γλώσσα και από την ξένη στην ελληνι¬ 
κή. Για την γραπτή αυτή εξέταση παραχωρείται χρόνος 
μίας (1) ώρας για κάθε μετάφραση. 

II. Προφορική δοκιμασία: Ανάγνωση ξένου κειμένου και 
έλεγχος της ευχέρειας προφορικής έκφρασης στην ξένη 
γλώσσα. 

Άρθρο 6 

Γ ραπτή και προφορική διαδικασία 

Η δοκιμασία στα εξεταστέα μαθήματα του διαγωνισμού 
συνίσταται, κατά περίπτωση, σε : α) γραπτή και προφορι¬ 
κή, β) πρακτική άσκηση. 

α. Γ ραπτή δοκιμασία: 

1. Για τη γραπτή δοκιμασία, ο πρόεδρος της εξεταστι¬ 
κής επιτροπής και ο εξεταστής ή οι εξεταστές επιλέγουν, 
την ημέρα της εξέτασης του μαθήματος, πέντε τουλάχι¬ 
στον θέματα ή κείμενα για μετάφραση στην εξέταση της 
αγγλικής γλώσσας. Η τελική επιλογή του ενός (1) εκ των 
πέντε (5) θεμάτων γίνεται με κλήρωση στην αίθουσα εξε- 
τάσεωςκαιπριντην έναρξη της γραπτής εξέτασης του οι¬ 
κείου μαθήματος, από τον πρόεδρο της εξεταστικής επι¬ 
τροπής. Για τις ανωτέρω ενέργειες ο ένας από τους δύο 
γραμματείς συντάσσει πρακτικό, το οποίο υπογράφεται 
από τον πρόεδρο της εξεταστικής επιτροπής και τον εξε¬ 
ταστή του μαθήματος. 

2. Η γραπτή δοκιμασία γίνεται υπό την επίβλεψη του 
προέδρου της εξεταστικής επιτροπής, του οικείου εξετα¬ 
στή και των δύο γραμματέων. Απαγορεύεται στουςδια- 
γωνιζομένους να αλληλοβοηθούνται κατά την ώρα της 
δοκιμασίας και να χρησιμοποιούν βιβλία ή σημειώσεις με 
ποινή αποβολής τους από το διαγωνισμό. Σε περίπτωση 
αποβολής διαγωνιζομένου για το λόγο αυτό, ο ένας από 
τους δύο γραμματείς συντάσσει πρακτικό, το οποίο υπο¬ 
γράφεται από τον πρόεδρο της εξεταστικής επιτροπής 
και τον εξεταστή του μαθήματος. 

3. Η γραπτή δοκιμασία γίνεται σε χαρτί που φέρει τη 
σφραγίδα του Υπουργείου Εξωτερικών. Στην πάνω αρι¬ 
στερή γωνία αναγράφονται τα στοιχεία του διαγωνιζομέ- 
νου, τα οποία καλύπτονται με αδιαφανές χαρτί. Μετά το 
πέρας της εξετάσεως τα γραπτά παραδίδονται στον εξε¬ 
ταστή, ο οποίος, ευθύς αμέσως τα διορθώνει επί τόπου 
και βαθμολογεί με ερυθρό μελάνι. 

β. Προφορική δοκιμασία: 

Η προφορική δοκιμασία γίνεται δημόσια και παρευρί- 
σκονται σ’ αυτήν τουλάχιστον ο πρόεδρος της εξεταστι¬ 
κής επιτροπής, ο εξεταστής ή οι εξεταστές του μαθήμα¬ 


τος και ένας από τους γραμματείς. Ερωτήσεις υποβάλλο¬ 
νται μόνο από τον εξεταστή κάθε μαθήματος. 

Ο εξεταστής ή οι εξεταστές κάθε μαθήματος προετοι¬ 
μάζουν αριθμό ερωτήσεων, αναφερομένων σε γενικότε¬ 
ρα αντικείμενα της εξεταστέας ύλης κάθε μαθήματος, 
που γράφονται σε κλήρους διπλάσιους από το συνολικό 
αριθμό των υποψηφίων. 

Η σειρά εξέτασης κάθε διαγωνιζομένου καθορίζεται με 
κλήρο κατά την έναρξη της εξέτασης του οικείου μαθή¬ 
ματος. Σύμφωνα με τη σειρά αυτή προσέρχεται κάθε υ¬ 
ποψήφιος και λαμβάνει από την κληρωτίδα δύο ερωτή- 
σεις-κλήρους. Από τους κλήρους αυτούς ο διαγωνιζόμε- 
νος επιλέγει εκείνονπου περιέχειτην ερώτηση στην οποία 
επιθυμεί να εξετασθεί, ενώ ο κλήρος που δεν επιλέγεται 
από τον εξεταζόμενο επιστρέφεται μη περαιτέρω χρησι¬ 
μοποιούμενος. Εξέταση στην ίδια ερώτηση άλλου διαγω- 
νιζομένου απαγορεύεται. Μόλις εξετασθεί ο κάθε υποψή¬ 
φιος χωριστά, βαθμολογείται με ερυθρό μελάνι από τον 
εξεταστή σε δελτίο που το υπογράφει. 

Για την προφορική δοκιμασία στην ελληνική, στην αγ¬ 
γλική και στην προαιρετική ξένη γλώσσα, ο διαγωνιζόμε- 
νος παίρνει μία από τις ερωτήσεις κλήρους που έχουν 
προετοιμασθεί και αντιστοιχούν σε ορισμένο για ανάγνω¬ 
ση κείμενο. 

γ. Πρακτική άσκηση: 

Η πρακτική άσκηση γίνεται παρουσία τουλάχιστον του 
προέδρου της εξεταστικής επιτροπής, του εξεταστή ή 
των εξεταστών του μαθήματος και έναν από τους γραμ¬ 
ματείς. Οι υποψήφιοι καλούνται να κάνουν πρακτική ά¬ 
σκηση σε Η/Υ επί συγκεκριμένου ερωτήματος που έχει ε- 
πιλέξει ο εξεταστής του μαθήματος. Μόλις εξετασθεί ο 
κάθε υποψήφιος χωριστά, βαθμολογείται με ερυθρό με¬ 
λάνι από τον εξεταστή σε δελτίο που το υπογράφει. 

Άρθρο 7 
Βαθμολογία 

1. Η κλίμακα βαθμολογίας είναι 0-10 σε ακεραίους α¬ 
ριθμούς. 

2. Η βαθμολογία στο μάθημα της Ελληνικής Γλώσσας ε¬ 
ξάγεται ως εξής: 

α) Γ ραπτή Δοκιμασία: Ένας βαθμός δίνεται στη γραπτή 
εξέταση του μαθήματος. 

β) Προφορική Δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για τη 
γραπτή και την προφορική εξέταση. Ο μέσος όρος δίνει 
τον τελικό βαθμό στο μάθημα της ελληνικής γλώσσας, 
που πρέπει να είναι τουλάχιστον έξι (6). Όσοι δεν συγκε¬ 
ντρώνουν το βαθμό αυτό, αποκλείονται από την περαιτέ¬ 
ρω συμμετοχή στο διαγωνισμό. 

3. Η βαθμολογία στο μάθημα της Χρήσης Λογισμικού 
Ηλεκτρονικών Υπολογιστών εξάγεται ως εξής: 

Ένας βαθμός δίνεται στην πρακτική άσκηση σε Η/Υ, ο ο¬ 
ποίος αποτελεί τον τελικό βαθμό στο μάθημα της Χρήσης 
Λογισμικού Ηλεκτρονικών Υπολογιστών και πρέπει να εί¬ 
ναι τουλάχιστον έξι (6). Όσοι δεν συγκεντρώνουν το βαθ¬ 
μό αυτό, αποκλείονται από την περαιτέρω συμμετοχή στο 
διαγωνισμό. 

4. Η βαθμολογία στο μάθημα του Προγραμματισμού 
Η/Υ - Πρακτική Άσκηση εξάγεται ως εξής: 

Ένας βαθμός δίνεται στην πρακτική άσκηση προγραμ¬ 
ματισμού Η/Υ και ένας βαθμός στην πρακτική εξάσκηση 
συναρμολόγησης Η/Υ, εγκατάστασης μονάδων, σύνδε¬ 
σης περιφερειακών και δημιουργίας τοπικού δικτύου. 

Προσθέτονται οι βαθμοί που δόθηκαν χωριστά για τις α¬ 
νωτέρω δύο πρακτικές ασκήσεις, Ο μέσος όρος δίνει τον 
τελικό βαθμό στο μάθημα του Προγραμματισμού Η/Υ- 
Πρακτικής άσκησης, που πρέπει να είναι τουλάχιστον έξι 
(6). Όσοι δεν συγκεντρώνουν το βαθμό αυτό, αποκλείο¬ 
νται από την περαιτέρω συμμετοχή στο διαγωνισμό, 

5. Η βαθμολογία στο μάθημα των Γενικών Ηλεκτρονικών 

- Τηλεπικοινωνιών εξάγεται ως εξής: 

α) Γραπτή Δοκιμασία: Ένας βαθμός δίνεται στη γραπτή 
εξέταση του μαθήματος. 

β) Προφορική Δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για τη 
γραπτή και την προφορική εξέταση. Ο μέσος όρος δίνει 
τον τελικό βαθμό στο μάθημα των Γενικών Ηλεκτρονικών 

- Τηλεπικοινωνιών : που πρέπει να είναι τουλάχιστον έξι 
(6). Οσοι δεν συγκεντρώνουν το βαθμό αυτό, αποκλείο¬ 
νται από την περαιτέρω συμμετοχή στο διαγωνισμό. 

6. Η βαθμολογία στο μάθημα των Λογικών κυκλωμάτων 

- Ψηφιακών Υπολογιστών - Δομή Υπολογιστών εξάγεται 
ως εξής: 

α) Γ ραπτή Δοκιμασία: Ένας βαθμός δίνεται στη γραπτή 
εξέταση του μαθήματος. 

β) Προφορική Δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για τη 
γραπτή και την προφορική εξέταση. Ο μέσος όρος δίνει 
τον τελικό βαθμό στο μάθημά των Λογικών κυκλωμάτων - 
Ψηφιακών Υπολογιστών-Δομή Υπολογιστών, που πρεπει 
να είναι τουλάχιστον έξι (6). Όσοι δεν συγκεντρώνουν το 
βαθμό αυτό, αποκλείονται από την περαιτέρω συμμετοχή 
οτο διαγωνισμό. 

7. Η βαθμολογία στο μάθημα της Αγγλικής Γλώσσας ε¬ 
ξάγεται ως εξής: 

α) Γ ραπτή Δοκιμασία: Ένας βαθμός δίνεται για τη μετά¬ 
φραση από την ελληνική στην αγγλική γλώσσα και ένας 
βαθμός για τη μετάφραση απάτην αγγλική όσην ελληνική, 
ο μέσος ορος των οποίων αποτελείτο βαθμό της γραπτής 
δοκιμασίας. 

β) Προφορική Δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για τη 
γραπτή και προφορική εξέταση. Ο μέσος όρος δίνει τον 
τελικό βαθμό στο μάθημα της αγγλικής γλώσσας, που 
πρέπει να είναι τουλάχιστον πεντε (5). Όσοι δεν συγκε- 
ντρωνουντο βαθμό αυτό θεωρούνται αποτυχόντες στις ε¬ 
ξετάσεις. 

8. Η βαθμολογία στο μάθημα της προαιρετικής Ξένης 
Γλώσσας εξάγεται ως εξής: 

α) Γ ραπτή Δοκιμασία: Ένας βαθμός δίνεται για τη μετά¬ 
φραση απο την ελληνική στην ξένη γλώσσα και ένας βαθ¬ 
μός για τη μετάφραση από την ξένη γλώσσα στην ελληνι¬ 
κή. ο μέσος όρος των οποίων αποτελείτο βαθμό της γρα¬ 
πτής δοκιμασίας. 

β) Προφορική Δοκιμασία: Ένας βαθμός δίνεται στην 
προφορική εξέταση του μαθήματος. 

Προσθέτονται οι βαθμοί που δόθηκαν χωριστά για τη 
γραπτή και προφορική εξέταση. Ο μέσος όρος δίνει τον 
τελικό βαθμό οτο μάθημα της ξένης γλώσσας, ο οποίος 
πρέπει να είναι τουλάχιστον πέντε (5). 


Άρθρο 8 

1. Δικαίωμα συμμετοχής στην εξέταση της προαιρετι- 
κής γλώσσας έχουν εκείνοι, οι οποίοι έχουν επιτύχει στις 
εξετάσεις σύμφωνα με τα οριζόμενα στο άρθρο 7 του πα¬ 
ρόντος. 

2. Ο διαγωνισμός θεωρείται ότι έληξε, εάν από όσους 
πέτυχαν κανείς δεν έχει δηλώσει ότι επιθυμεί να εξετασθεί 
σε κάποια ξένη γλώσσα. 

3. Μετά τη δοκιμασία στην προαιρετική ξένη γλώσσα, ό¬ 
σοι βαθμοί είναι κατώτεροι από το βαθμό πέντε (5) δια¬ 
γράφονται και οι διαγωνιζόμενοι θεωρούνται ότι δεν υπέ- 
στησαντη δοκιμασία αυτή. 

Άρθρο 9 
Συντελεστές 

Η αξία καθενός από τα μαθήματα του διαγωνισμού αυ¬ 
τού προσδιορίζεται από τον συντελεστή που είναι ο αριθ¬ 
μός οκτώ (8) για τα υπό στοιχεία α', δ' και ε' μαθήματα του 
άρθρου 5 του παρόντος. Για τα υπό στοιχεία γ' και β' μα¬ 
θήματα του άρθρου 5 του παρόντος συντελεστής είναι ο 
αριθμός επτά (7), ενώ για τα υπό στοιχεία στ' και ζ' είναι οι 
αριθμοί έξι (6) και πέντε (5) αντίστοιχα. 

Άρθρο 10 
Σειρά Επιτυχίας 

1. Η σειρά επιτυχίας των υποψηφίων, σε σχέση με τις 
προκηρυχθείσες θέσεις, καθορίζεται με την ακόλουθη 
διαδικασία: Κάθε βαθμός επιτυχίας σε όλα τα μαθήματα 
πολλαπλασιάζεται με το συντελεστή που εκφράζει την α¬ 
ξία κάθε μαθήματος, σύμφωνα με τα προβλεπόμενα στο 
άρθρο 9 του παρόντος. 

2. Τα ανωτέρω γινόμενα καταχωρούνται σε πίνακα βαθ¬ 
μολογίας και το άθροισμά τους καθορίζει τη σειρά επιτυ¬ 
χίας. Σε περίπτωση ισοβαθμίας, η σειρά επιτυχίας καθο¬ 
ρίζεται από την εξεταστική επιτροπή με κλήρωση, η οποία 
διενεργείται σε δημόσια συνεδρίαση παρουσία των ισο- 
βαθμούντων 

Άρθρο 11 

Επικύρωση Αποτελεσμάτων 

1. Σύμφωνα μετά ανωτέρω αποτελέσματα συντάσσεται 
πρακτικό, το οποίο υπογράφουν ο πρόεδρος και τα μέλη 
της εξεταστικής επιτροπής, όλοι οι εξεταστές και οι γραμ¬ 
ματείς. Σ’ αυτό επισυνάπτεται και ο πίνακας βαθμολογίας, 
αφού τον υπογράψουν όσοι υπογράφουν και το πρακτικό. 

2. Το ανωτέρω πρακτικό, καθώς και ο πίνακας βαθμολο¬ 
γίας των επιτυχόντων ανακοινώνονται δημόσια. 

Άρθρο 12 

Από της δημοσιεύσεως του παρόντος Προεδρικού 
Διατάγματος στην Εφημερίδα της Κυβερνήσεως καταρ- 
γούνταιτα υπ’ αριθμ. 998/1977 (ΦΕΚ339 Α') και 141/1983 
(ΦΕΚ61 Α') Προεδρικά Διατάγματα τα οποία ρύθμιζαν τα 
αυτά θέματα. 

Στον Υπουργό Εξωτερικών αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ · ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. α νά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π .Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 >> 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


^'" ι ^ ΙΓ ' υυ ιιμυι ιλι ιμωνυνι υι στα ηημοσια ιαμεια που δίδουν αποδεικτικό είσπραξης (διπλότυπο; 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠ^Τ 
(Σολωμου 51 - Αθήνα) και στις άλλες πόλεις από τα Δημόσια Ταμεία. 

' 0; συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγε: την 31η Δεκεμβρίου του ίδιου χρονου Δ-ν 
εγγραφονται συνδρομητές για μικρότερο χρονικό διάστημα. 

' Η ε ΥΥΡαφη ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

’ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




